Пачынаючы з эпохі Асветніцтва вышэйшая адукацыя была інструментам нацыятворчасці. Балонскі працэс, да якога далучылася Беларусь, пакліканы гуманітарна-тэхналагічнымі сродкамі сфармаваць еўрапейскую ідэнтычнасць. І нягледзячы на тое, што наша краіна не выканала Балонскія рэформы, яна нікуды ад гэтага не дзенецца. Проста чым горшай будзе адукацыя ўнутры краіны, тым большай будзе матывацыя ў беларускіх студэнтаў ехаць за мяжу і станавіцца часткай еўрапейскай ідэнтычнасці. Бо ўнутры Беларусі голас грамадскасці чутны вельмі слаба.